Source: http://docplayer.fi/1087476-Tervetuloa-lonkan-ja-polven-nivelrikon-hoitoketju-lonkan-nivelrikko-ja-sen-hoito-lonkan-tekonivelleikkauspotilaan-hoitoprosessi.html
Timestamp: 2018-02-22 19:26:44+00:00
Document Index: 20036471

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tervetuloa. Lonkan ja polven nivelrikon hoitoketju. Lonkan nivelrikko ja sen hoito. Lonkan tekonivelleikkauspotilaan hoitoprosessi - PDF
Tervetuloa. Lonkan ja polven nivelrikon hoitoketju. Lonkan nivelrikko ja sen hoito. Lonkan tekonivelleikkauspotilaan hoitoprosessi
Download "Tervetuloa. Lonkan ja polven nivelrikon hoitoketju. Lonkan nivelrikko ja sen hoito. Lonkan tekonivelleikkauspotilaan hoitoprosessi"
1 Tervetuloa Tervetuloa Ortopedisen osaamiskeskuksen lonkan tekonivelleikkauspotilaalle tarkoitettuun potilasoppaaseen. Sivuston tarkoituksena on antaa Teille tietoa tulevasta leikkauksesta, siihen valmistautumisesta sekä ohjeistaa Teidät nopeaan paranemiseen leikkauksen jälkeen. Lonkan ja polven nivelrikon hoitoketju Kymenlaakson sairaanhoitopiirin alueella on kehitetty lonkan ja polven nivelrikon hoitoketju, jonka tavoitteena on yhteistyön ja työn jaon selkiyttäminen perusterveydenhuollon ja erikoissairaanhoidon välillä. Tavoitteena tällä toiminnalla on nivelrikon oikean hoidon saaminen oikeassa paikassa oikeaan aikaan. Lisätietoa aiheesta on saatavissa ja Lonkan ja polven nivelrikon hoitoketju. Lonkan nivelrikko ja sen hoito Lonkan nivelrikko eli artroosi kehittyy useimmiten ikääntymisen myötä tuntemattomasta syystä. Synnynnäiset ja kasvukauden sairaudet, lonkan vammat ja reumataudit voivat myös aiheuttaa lonkan nivelrikon. Lonkan nivelrikon yleisin oire on kipu. Aluksi kipu tuntuu liikkeelle lähtiessä, myöhemmin voi lisäksi tulla kuormituskipua sekä taudin edetessä leposärkyä. Toinen merkittävä oire on nivelen jäykistyminen. Nivelen liikkeiden rajoittuminen alkaa usein sisäkierron ja sivulle viennin vaikeutumisena. Lisätietoa aiheesta saa www-osoitteesta Lonkan nivelrikon oireita voidaan lievittää lääkehoidolla, fysioterapialla sekä vähentämällä niveleen kohdistuvaa kuormitusta käyttämällä liikkuessa kävelykeppiä tai kyynärsauvoja. Liikkumista tulee kuitenkin pyrkiä jatkamaan oireiden sallimissa rajoissa. Lonkan tekonivelleikkaukseen päädytään, kun näistä aiemmin mainituista keinoista ei enää ole apua. Lonkan tekonivelleikkauspotilaan hoitoprosessi Suomessa tehdään vuosittain noin 6000 lonkan tekonivelleikkausta. Kymenlaakson keskussairaalassa tehtiin vuonna 2006 lonkan tekonivelleikkauksia 219 kappaletta joista 63 oli osatekonivelleikkauksia. Lisäksi sairaalassa tehtiin 294 polven tekonivelleikkauksia ja 10 olkapään tekonivelleikkausta. Tekonivelleikkaukseen valmistautuminen Lonkan tekonivelleikkaukseen päädytään yleensä, mikäli muilla hoitotoimenpiteillä liikerajoitukset ja kivut eivät enää ole hallittavissa tai mikäli oireet haittaavat selvästi jokapäiväistä elämää. Lonkan tekonivelleikkaus on mullistanut monien potilaiden elämän lieventämällä kipua ja mahdollistamalla taas aktiivisen toiminnan. Mahdolliseen uusintaleikkaukseen voi johtaa tekonivelen kuluma tai irtoama. Lonkan tekonivelleikkaukseen valmistaudutaan huolellisesti, sillä leikkaus on aina rasite elimistölle. Teidän oma osuutenne leikkaukseen valmistautumisessa on erittäin tärkeää. Mahdollisimman hyvä terveydentila, yleiskunto sekä lihasvoima edesauttavat leikkauksesta toipumista. Lisätietoa aiheesta on saatavilla linkistä Tekonivelleikkaukseen valmistautuminen.
2 Ensikäynti Ensikäynnillä ortopedi arvioi leikkaustarpeen ja kertoo Teille leikkaukseen liittyvistä riskeistä. Tämän perusteella tehdään mahdollinen leikkauspäätös. Ensikäynnillä sairaanhoitaja ohjeistaa Teitä hammastarkastuksista sekä tulehdusten ja perussairauksien hoitamisesta. Tapaamisessa selvitetään Teidän asumisolosuhteenne ja niiden perusteella aloitetaan myös leikkauksen jälkeisen kotiutuksen suunnittelu. Fysioterapeutti kartoittaa Teidän fyysisen kuntonne ja arvioi apuväline- ja kuntoutustarpeenne. Lisäksi fysioterapeutti suunnittelee kanssanne Teille sopivat liikuntamuodot lihas- ja peruskunnon ylläpitämiseksi. Yleiskunto Lonkan tekonivelleikkaus on vaativa leikkaus ja leikkauksen onnistumisen kannalta hyvä yleiskunto ja lihasvoima ovat tärkeitä tekijöitä. Ne nopeuttavat leikkauksesta toipumista sekä fyysisen toimintakyvyn parantumista. Jos Teillä on perussairauksia, kuten sydän- ja verisuonisairauksia, tulee niiden olla hyvässä tasapainossa ennen tekonivelleikkausta. Tarvittaessa perussairauteen tai -sairauksiin liittyvät hoidot ja tutkimukset tulee tehdä riittävän ajoissa ennen leikkausta. Mikäli epäilette, että Teillä on jokin leikkausta estävä infektio, ottakaa yhteyttä omalääkäriinne. Tulehdusten ehkäisy ja hoito Leikkauksen yleisimpiä esteitä ovat tulehdukset. Tulehdus voi levitä veriteitse lonkkaan ja aiheuttaa sen infektoitumisen, joten on erittäin tärkeää, että mahdolliset tulehdukset on hoidettu hyvissä ajoin ennen tekonivelleikkausta. Esteenä leikkaukselle voivat olla virtsatie-, hammas-, hengitystietulehdukset sekä kynsien ja varpaiden ihottumat ja haavat. Oireita tulehduksesta voivat olla virtsan paha haju tai kirvely virtsatessa, hampaiden vihlonta, ikenien ja hampaiden aristus syödessä, hengityksen paha haju, varpaiden välien hautumat tai haavaumat, nivustaipeiden aristukset, hautumat tai haavaumat ja naisilla rintojen alustan hautumat tai haavaumat. Mikäli epäilette, että Teillä on jokin leikkausta estävä infektio, ottakaa yhteyttä omalääkäriinne. Ihon hoito Iholla olevat mahdolliset tulehdukset Teidän tulee hoidattaa pois ennen tekonivelleikkaukseen tuloanne. Mikäli Teillä on jokin krooninen ihosairaus, tulisi sen olla mahdollisimman hyvässä vaiheessa leikkauksen ajankohtana. Lisäksi ennen leikkausta on vältettävä ihon hankaamista, haavautumista ja ihokarvojen poistamista. Merkille pantavia ovat myös erilaiset säärihaavat, rakkulat ja palovammat. Kynsien leikkauksen yhteydessä tulee välttää kynsivallien vaurioittamista.
3 Jalkojen hoito Jalkasilsa eli jalkasieni on hyvin yleinen vaiva. Jalkasienen oireita ovat varvasvälin hautumat, haavaumat ja kutina. Hoitamaton jalkasieni voi levitä ja tulehtua koko jalkapohjan alueelle. Umpikengät, jalkojen hikoilu sekä tiiviit varvasvälit ovat riskiä lisääviä tekijöitä jalkasienen ilmenemiselle. Jalkojen huolellinen kuivaus aina pesun jälkeen on tärkeää, koska juuri kosteus altistaa sieni- ja bakteeritulehduksille. Mikäli Teillä on joitakin edellä mainituista oireista, ottakaa tarvittaessa yhteyttä omalääkäriinne. Lisäksi suosittelemme käyntiä jalkojenhoitajalla, mikäli ette itse pysty tarkistamaan varpaanvälienne kuntoa. Jalkojenhoitaja tarkistaa jalat ja antaa tarvittaessa Teille hoito-ohjeita. Suu ja hampaat Leikkaukseen jonotusaikana Teidän tulee käydä hammaslääkärissä tarkistuttamassa hampaittenne kunto, sillä suu ja hampaat tulee olla hoidetut tekonivelleikkaukseen tullessa. Terve suu parantaa tekonivelleikkauksen onnistumismahdollisuutta. Hampaiden tulehduspesäkkeet voivat aiheuttaa bakteerien määrän kasvun verenkierrossa ja levitä leikkausalueelle. Näitä tulehduspesäkkeitä voi olla suun limakalvoilla, ikenissä, hampaistossa sekä leukaluussa, jopa hampaattomassa leukaluussa. Tulehduspesäkkeet voivat olla piileviä siten, että ne voidaan havaita ainoastaan röntgenkuvauksella. Hampaat tulee kuvata ennen tekonivelleikkausta (ortopantomografia sekä tarvittaessa lisäkuvat). Myös hampaattomat leuat tulee kuvata. Kertokaa hammaslääkärillenne käyntinne yhteydessä, että olette tulossa tekonivelleikkaukseen, jolloin mahdolliset hoitotoimenpiteet ehditään tehdä hyvissä ajoin ennen tekonivelleikkausta. Pyytäkää hammaslääkäriltänne todistus, että hampaanne ja suunne on hoidettu ja tuokaa todistus sairaalaan, kun tulette leikkausta edeltävään tulotarkastukseen prepoliklinikalle. Ravitsemus Hyvä fyysinen kunto ja ravitsemustila ennen leikkausta nopeuttavat toipumista. Tekonivelleikkaus lisää elimistön energian, vitamiinien ja kivennäisaineiden tarvetta. Vitamiinien ja kivennäisaineiden tarve pysyy samana, vaikka energian tarve vähenee. Leikkaushaavan paraneminen ja uuden tekonivelen kiinnittyminen luuhun ovat toipumisvaiheessa keskeisiä asioita. Huomattava ylipaino voi vaikeuttaa leikkausta teknisesti, hidastaa haavan paranemista, lisätä laskimotukoksen ja tekonivelen irtoamisen riskiä sekä pitkittää toipumisaikaa. Jokainen ylimääräinen painokilo lisää lonkkaan kohdistuvaa kuormitusta kolminkertaisesti. Terveellinen ravinto, riittävä lepo ja liikunta ylläpitävät sekä parantavat yleiskuntoa. Laihdutus- ja ruokavalio-ohjeita saatte tarvittaessa oman paikkakuntanne terveyskeskuksesta.
4 Liikunta Hyvä lihasvoima ja yleiskunto nopeuttavat leikkauksesta toipumista. Teidän on hyvä vahvistaa lihaksianne ja ylläpitää lonkkanivelen liikkuvuutta kipujen ja oireiden sallimassa rajoissa. Sopivia liikuntamuotoja ennen leikkausta ovat esimerkiksi kävely, vesivoimistelu, uinti, pyöräily ja voimistelu. Voitte hyödyntää tältä sivustolta löytyviä harjoituksia ja tehdä niitä jo ennen leikkausta kuntoutumisen helpottumiseksi. Apuvälineet Leikkaukseen valmistautuessanne Teidän on hyvä miettiä leikkauksen jälkeistä selviytymistä kotona, kuten ruoan laittoa, kaupassa käyntiä ja siivoamista, koska leikkauksen jälkeen liikutte kyynärsauvojen tuella 4-8 viikkoa ja käytätte muita apuvälineitä 6-8 viikkoa. Yksilölliset ohjeet kyynärsauvojen ja apuvälineiden käyttöajoista saatte leikkauksen jälkeen. Apuvälineiden käyttö helpottaa itsenäistä selviytymistä kotona. Apuvälineiden avulla vältetään asennot ja liikkeet, jotka eivät ole suositeltavia parin ensimmäisen leikkauksen jälkeisen kuukauden aikana. Lonkan tekonivelleikkauksen jälkeen tarvitsette seuraavia apuvälineitä: - kyynärsauvat - wc-pöntön korotin - sängyn jalkojen korotukset - tarttumapihdit - pitkävartinen kenkälusikka ja sukanvetolaite Apuvälineet saatte lainaksi kotikuntanne terveyskeskuksesta ennen leikkaukseen tuloa. Voitte tarvittaessa lainata myös muita toimintaanne helpottavia ja turvallisuutta lisääviä apuvälineitä esimerkiksi korkean suihkutuolin. Apuvälineistä tarvitsette ottaa sairaalaan mukaanne ainoastaan kyynärsauvat ja sisäjalkineet. Tupakointi ja alkoholi Tupakointi on suositeltavaa lopettaa viimeistään kuukautta ennen leikkausta, koska tupakan ainesosat vaikuttavat leikkauspotilaan elintoimintoihin. Mikäli tupakoinnin lopettaminen on mahdotonta, suosittelemme korvaustuotteiden käyttöä. Jatkuva ja runsas alkoholin käyttö vaatii asianmukaista hoitoa ennen leikkausta. Tekonivelleikkausta ei voida tehdä päihtyneelle. Alkoholin aiheuttamat vieroitusoireet vaikeuttavat leikkauksesta kuntoutumista ja toipumista. Potilaan sosiaaliturva-asioita Sosiaaliturvan tehtävänä on turvata väestön terveellinen työ- ja elinympäristö, hyvä terveys ja toimintakyky sekä riittävä toimeentulo, palvelut ja sosiaalinen turvallisuus eri elämäntilanteissa (Lähde
5 Tulotarkastus Noin kaksi viikkoa ennen leikkausta Teille varataan vastaanottoaika prepoliklinikalle tulotarkastukseen, jossa varmistetaan leikkauskelpoisuutenne. Aika lähetetään Teille noin kuukautta ennen leikkausta. Samalla saatte ohjeet laboratoriotutkimuksia varten. Prepoliklinikkakäynnillä Teistä otetaan tarvittavat röntgentutkimukset. Tulotarkastuksessa sairaanhoitaja tarkastaa laboratoriotutkimuksenne vastaukset, haastattelee Teidät sekä tarkastaa Teidän ihon ja varpaiden kunnon. Lisäksi sairaanhoitaja antaa Teille yksilölliset ohjeet leikkaukseen valmistautumiseen. Vastaanotolla käydään myös läpi kotiutumiseen liittyviä asioita sekä arvioidaan mahdollisen kotiavun tai jatkohoidon tarve. Teillä tulee olla mukananne todistus hammaslääkärin tarkastuksesta ja mahdollisista hoitotoimenpiteistä. Prepoliklinikalla osallistutte fysioterapeutin ryhmäohjaukseen, jossa saatte ohjeita leikkauksen jälkeisestä kuntoutumisesta. Myös anestesialääkäri ottaa kantaa leikkauskelpoisuutenne. Tulotarkastuskäyntiin saattaa kulua aikaa koko päivä. Leikkaushoito Lonkan tekonivelleikkaus on vaativa leikkaus ja siihen tulee valmistautua huolellisesti. On tärkeää, että yleiskuntonne on riittävän hyvä ennen leikkausta, jotta kestätte leikkauksen aiheuttaman rasituksen. Valmistautuminen kotona Leikkausta edeltävänä päivänä: * Välttäkää voimakasta fyysistä rasitusta. * Voitte syödä ja juoda normaalisti. * Jos Teillä on ongelmaa vatsan toiminnan kanssa (ummetusta), voitte laittaa illalla pienoisperäruiskeen (tarkemmat ohjeet saatte prepoliklinikalla). * Käykää suihkussa ja peskää erittäin huolellisesti leikattava alue, napa ja taipeet sekä tehkää huolellinen alapesu, koska ihon omat bakteerit viihtyvät näillä alueilla. Peskää myös hiukset. * Ihorikkojen välttämiseksi ihon liiallinen hankaaminen pesun yhteydessä on haitaksi. Leikkauspäivän aamuna: * Aamuyöstä klo lähtien on oltava syömättä ja juomatta. * Käykää vielä suihkussa ja peskää hampaanne. * Aamulla voitte ottaa lääkkeenne prepoliklinikalta saamienne ohjeiden mukaan. * Tulkaa sairaalaan ilman hajusteita, meikkiä, kynsilakkaa ja koruja.
6 * Kertokaa osastolle tullessanne, jos Teillä on ihorikkoja tai muita iho-ongelmia. Hoito osastolla Leikkaukseen tullessanne voitte saapua suoraan osaamiskeskuksen vuodeosastolle 3 B, joka sijaitsee rakennuksen kolmannessa kerroksessa. Saapuessanne osastolle Teidät ottaa vastaan osaston sairaanhoitaja, joka esittelee osaston ja valmistelee Teidät leikkaukseen. Seuraavasta kuvasta tulee esille lonkan tekonivelpotilaan sairaalahoitojakson ajalle asetetut tavoitteet sairaalan tulopäivälle, leikkauksen jälkeisille päiville ennen kotiutumista tai jatkohoitopaikkaan siirtymistä. Leikkaushoito Lonkan tekonivelleikkauksessa vioittunut lonkkanivel poistetaan ja korvataan tekonivelellä eli endoproteesilla. Sopivan tekonivelen valinta suunnitellaan yksilöllisesti. Valintaan vaikuttavat potilaan yleistila, anatomiset tekijät ja luun laatu sekä odotettavissa oleva käytön kuormittavuus. Ortopedisessä osaamiskeskuksessa käytetään tutkimuksin laadukkaiksi osoitettuja tekonivelmalleja. Leikkaus tehdään yleisimmin selkäpuudutuksessa eli spinaalipuudutuksessa minkä lisäksi on mahdollista saada nukuttavaa lääkitystä. Spinaalipuudutus luo hyvät leikkausolot. Puudutuksella voidaan tehokkaasti lievittää ja estää leikkauksen aikaista ja sen jälkeistä kipua. Lonkan tekonivelleikkaus kestää noin 2-3 tuntia ja tehdään kylkiasennossa. Leikkauksen jälkeen Teidät siirretään heräämöön, jossa vointianne seurataan muutaman tunnin ajan ennen vuodeosastolle tapahtuvaa siirtoa. Kipua aletaan seurata välittömästi leikkauksen jälkeen VAS-mittarin asteikolla 1-10, ja Teille annetaan kipulääkitystä säännöllisesti, mutta siitä huolimatta saatatte tarvita lisälääkitystä. On erittäin tärkeää, että leikkauksen jälkeen alatte tehdä nilkkojen ja sormien pumppaavia liikkeitä verenkierron vilkastuttamiseksi niin kauan, kuin olette enemmän vuoteessa kuin pystyssä. Koko leikkausosastolla tapahtuvaan hoitoon menee noin puoli päivää. Vuodeosastolla leikkauksen jälkeen On normaalia, että leikkausalueella esiintyy kipua, jota hoidetaan säännöllisellä kipulääkityksellä. Kipua on vaikea mitata, ja siksi kivun hoidon perustana on aina potilaan oma tuntemus kivun voimakkuudesta. Kipukynnys vaihtelee ja ihmiset kokevat kivun eri tavalla. Kipulääkitystä annetaan tarpeen ja toivomuksenne mukaan. Leikkauksen jälkeen joudutte olemaan ensimmäisen vuorokauden ajan vuoteessa selinmakuulla. Verenkierron vilkastuttamiseksi ja turvotuksen välttämiseksi on tärkeää tehdä nilkkojen ojennus- ja koukistusliikkeitä useita kertoja päivässä. Ensimmäisenä leikkauksen jälkeisenä päivänä Teidät avustetaan vuoteesta ylös. Vuoteesta ylösnousu tapahtuu terveen raajan puolelta. Kävelyharjoitukset aloitetaan Eva Ford -kävelytelineen kanssa. Kyynärsauvojen kanssa kävelyä aloitetaan harjoittelemaan, kun kävely onnistuu Evan kanssa. Terveyskeskuksesta lainatut kyynärsauvat tulee ottaa mukaan sairaalaan. Leikkauksen jälkeen Teidän tulee välttää lonkan koukistamista yli suoran kulman (90 astetta), lonkan sisäkiertoa ja leikatun raajan viemistä ristiin toisen raajan yli 6-8 viikon ajan. Haavalta poistetaan sidokset yleensä kolmantena päivänä leikkauksesta, jonka jälkeen saatte käydä suihkussa. Kuntoutuminen lonkan tekonivelleikkauksesta -linkistä saatte lisätietoa aiheesta.
7 Kotiutuminen Kotiutuminen tai jatkohoitopaikkaan siirtyminen tapahtuu yleensä noin 4-5 päivän kuluttua leikkauksesta. Yleisimmät kotiinpääsykriteerit ovat itsenäinen liikkuminen kyynärsauvojen avulla tasaisella ja portaissa, omatoiminen selviytyminen pukeutumisesta ja peseytymisestä tarvittavien apuvälineiden avulla, määritettyjen kuormitus- ja liikerajoitusten noudattaminen sekä lääkityksen käytön hallitseminen. Kotiutuessanne saatte kirjalliset sekä suulliset ohjeet haavanhoidosta ja hakasten poistosta Teidät kotiuttavalta sairaanhoitajalta. Lisäksi saatte toimenpideinfektiokaavakkeen, jonka täyttää hakaset poistava sairaanhoitaja. Kaavake tulee palauttaa Kymenlaakson keskussairaalan hygieniahoitajalle. Sairaanhoitaja antaa Teille myös jälkitarkastusajan. Lääkäri kirjoittaa Teille tarvittavat reseptit ja sairausloman. Kotiuttava sairaanhoitaja käy lääkkeiden käytön kanssanne läpi. Fysioterapeutin kanssa kertaatte yksilölliset liikeharjoitusohjeet sekä kuormitus- ja liikerajoitukset kotiutuksen yhteydessä. Tämän lisäksi fysioterapeutti järjestää Teille kontrolliajan kotikuntanne terveyskeskuksen fysioterapiayksikköön noin kaksi kuukautta leikkauksesta. Teidät kotiutetaan ambulanssilla tai paaritaksilla. Leikkauksen jälkeen kotona Leikkausalueen ja tulehdusten ennaltaehkäisy kotona Kotiutuessanne olette saaneet ohjeet haavanhoidosta. Suihkussa voitte käydä normaalisti, mutta saunaan voitte mennä vasta hakasten poiston jälkeen annetut liikerajoitukset huomioiden. Kotona on erittäin tärkeää noudattaa annettuja haavanhoito-ohjeita. Nostaminen ja kantaminen Kun poimitte tai kurottelette tavaroita maasta tai etäältä, käyttäkää tarttumapihtejä 6-8 viikon ajan. Raskaiden esineiden (yli 5 kg) nostamista ja kantamista on syytä välttää jälkitarkastukseen saakka. On tärkeää, että noudatatte sairaalasta Teille annettuja ohjeita. Liikunta Toipilasaikana ennen jälkitarkastusta tärkeimmät harjoittelumuodot ovat kävely, liikeharjoittelu ja arkisten asioiden suorittaminen. Kävelymatkaa voitte lisätä vähitellen sadoista metreistä muutamaan kilometriin. Aktiivisen harjoittelun vastapainoksi on hyvä levätä rasituskivun ja alaraajaturvotuksen välttämiseksi. Turvotuksen ja kivun vähentämiseksi voitte käyttää lonkan alueella kylmäpakkausta 20 minuuttia kerrallaan useita kertoja päivässä. Vesivoimistelun voitte aloittaa noin 6-8 viikkoa leikkauksen jälkeen ja kuntopyörällä polkemisen voitte aloittaa noin 6 viikon kuluttua leikkauksesta. Vältettäviä harrastuksia ovat liikuntalajit, joissa tulee toistuvasti tärähtelyjä, kuten juoksu ja pallopelit. Toistuva iskumainen kuormitus voi lisätä ennenaikaista tekonivelen kulumista ja irtoamista. On myös syytä välttää harrastuksia, joissa lonkka joutuu ääriasentoihin kuten joogassa.
8 Autoilu Neljä viikkoa leikkauksen jälkeen voitte istua henkilöauton kyydissä, jos autoon meno onnistuu turvallisesti annettuja liikerajoituksia noudattaen. Auton istuimen tulee olla valmiiksi asennettuna taakse, selkänojan taakse kallistettuna ja lonkkatyynyn istuimella. Autolla ajaminen ei ole suositeltavaa kahteen kuukauteen leikkauksen jälkeen. Tekonivel ja metallinilmaisimet Metallinilmaisimet saattavat reagoida tekoniveleen. Tätä varten voitte tarvittaessa saada todistuksen, jossa mainitaan, että Teille on asennettu tekonivel. Todistuksesta huolimatta Teidät käydään läpi metallinilmaisimella. Sukupuolielämä Seksuaalisuus ja seksi ovat edelleen asioita, joista on vaikea puhua erityisesti sairauksien yhteydessä. Useat sairaudet ja niiden hoidot, kuten leikkaus, vaikuttavat jopa ratkaisevasti seksuaaliseen elämänlaatuun ja seksin toteuttamismahdollisuuteen. Lonkan tekonivelleikkauksen jälkeen yhdyntäasennoissa on tärkeää noudattaa annettuja liikerajoituksia kuuden viikon ajan. Kahden kuukauden kuluttua voitte nauttia sukupuolisesta kanssakäymisestä vapaasti. Raskaus ja synnyttäminen on mahdollista tekonivelleikkauksen jälkeen. Muuta huomioitavaa Kaikkiin leikkauksiin liittyy komplikaatioriskejä. Leikkauksen jälkeen voi lonkan seudulla esiintyä lievää kipua hyvinkin onnistuneen leikkauksen jälkeen. Jos kipua esiintyy kuitenkin kivuttoman jakson jälkeen, on siihen tavallisimmin syynä tekonivelen irtoaminen tai jokin muu hälyttävä syy. Tekonivel voi mennä sijoiltaan syvään kumartuessa tai kaatuessa. Sijoiltaan meno hoidetaan asettamalla tekonivel paikoilleen ja tukemalla rajaa lonkkatuella. Mikäli sijoiltaan menot ovat toistuvia harkitaan uusintaleikkauksen mahdollisuutta. Laskimotukoksen eli veritulpan riski kasvaa tiettyjen sairauksien, leikkauksien ja vuodelevon yhteydessä ja ennaltaehkäisevästä lääkityksestä huolimatta tämä riski on aina olemassa. Tyypillisimpiä oireita laskimotukokselle ovat alaraajan turvotus ja kivuliaisuus. Kun laskimotukos havaitaan, aloitetaan siihen lääkehoito. Tulehdusriskin vuoksi lonkan tekonivelleikkauspotilaille annetaan ennaltaehkäisevä antibioottihoito leikkauksen yhteydessä. Komplikaationa voi esiintyä lonkan seudulla oleva pinnallinen tai syvä tulehdus eli infektio. Hoitona käytetään yleensä antibiootteja ja tarvittaessa tehdään uusintaleikkaus. Jälkitarkastus Jälkitarkastus tapahtuu Kymenlaakson keskussairaalassa poliklinikalla 2-3 kuukauden kuluttua leikkauksesta. Jälkitarkastusajan saatte kotiutumisen yhteydessä. Lisäksi vuodeosaston fysioterapeutti on varannut Teille kontrolliajan kotikuntanne terveyskeskuksen fysioterapiayksikköön 2 kuukauden kuluttua leikkauksesta. Ottakaa vastaanotolle mukaanne Kuntoutuminen lonkan tekonivelleikkauksesta -potilasopas.
9 Yhteystiedot Kymenlaakson keskussairaala Ortopedinen osaamiskeskus Kotkantie KOTKA Osastonhoitaja Minna Suvisaari (05) Osastosihteeri (05) Vuodeosasto (05) Jonohoitaja (05) soittoaika ma, ti ja to klo
Valmistautuminen tekonivelleikkaukseen ja siitä kuntoutuminen
Valmistautuminen tekonivelleikkaukseen ja siitä kuntoutuminen Miksi tekonivelleikkaukseen Yleisin syy tekonivelleikkaukselle on toimintakyvyn rajoittuminen ja kipu Tekonivelleikkaus on paras käytettävissä
Polven tekonivelleikkaus www.eksote.fi Potilasohje YLEISTÄ Polven tekonivelleikkaus tehdään, jos potilaan oma nivel on kulunut nivelrikon tai reuman takia. Polven jatkuva kipu, virheasento, liikerajoitukset
TEKONIVELSAIRAALA COXA - POTILASOHJEET LONKAN TEKONIVELLEIKKAUS. Sivu 1 / 6
TEKONIVELSAIRAALA COXA - POTILASOHJEET LONKAN TEKONIVELLEIKKAUS Lonkan tekonivelleikkauksella pyritään liikkumisen helpottumiseen, kipujen vähenemiseen, työ- ja toimintakyvyn palauttamiseen sekä elämänlaadun
POLVEN TEKONIVELLEIKKAUS. Potilaan opas
POLVEN TEKONIVELLEIKKAUS Potilaan opas POLVEN TEKONIVELLEIKKAUS YLEISTÄ Polven tekonivelleikkaus tehdään, jos potilaan oma nivel on kulunut nivelrikon tai reuman takia. Polven jatkuva kipu, virheasento,
HYKS, Jorvin sairaala. Polvi kuntoon! Opas polven tekonivelleikkauspotilaalle
HYKS, Jorvin sairaala Polvi kuntoon! Opas polven tekonivelleikkauspotilaalle SISÄLLYS Polvi kuntoon!... 3 Yleistä polven tekonivelleikkauksesta... 3 Valmistautuminen leikkaukseen... 4 Yleiskunto... 4 Tulehdusten
TEKONIVELSAIRAALA COXA - POTILASOHJEET POLVEN TEKONIVELLEIKKAUS. Sivu 1 / 5
TEKONIVELSAIRAALA COXA - POTILASOHJEET POLVEN TEKONIVELLEIKKAUS Polven tekonivelleikkauksella pyritään liikkumisen helpottumiseen, kipujen vähenemiseen, työja toimintakyvyn palauttamiseen sekä elämänlaadun
LONKAN TEKONIVELLEIKKAUS. Potilaan opas
LONKAN TEKONIVELLEIKKAUS Potilaan opas LONKAN TEKONIVELLEIKKAUS YLEISTÄ Lonkan tekonivelleikkaukseen on yleensä syynä nivelen kuluminen ja siitä johtuvat kivut ja liikerajoitukset. Kulumisen syitä ovat
Polven tekonivelleikkaus www.eksote.fi Potilasohje 2 Yleistä Polven tekonivelleikkaus tehdään, jos potilaan oma nivel on kulunut nivelrikon tai reuman takia. Polven jatkuva kipu, virheasento, liikerajoitukset
LONKKA KUNTOON OHJEITA LONKAN TEKONIVELLEIKKAUKSEEN TULE- VILLE POTILAILLE
VARSINAIS-SUOMEN SAIRAANHOITOPIIRI 1 LONKKA KUNTOON OHJEITA LONKAN TEKONIVELLEIKKAUKSEEN TULE- VILLE POTILAILLE LONKAN TEKONIVELLEIKKAUS Lonkan tekonivelleikkauksen yleisin syy on lonkan nivelrikko eli
TERVETULOA LONKAN TEKONIVELLEIKKAUKSEEN
TERVETULOA LONKAN TEKONIVELLEIKKAUKSEEN YLEISTÄ NIVELRIKOSTA Teille on tarkoitus tehdä lonkan tekonivelleikkaus. Tavallisin syy tekonivelen asettamiselle on vaikea lonkan nivelrikko eli kuluma, jota kehittyy
Jos ette pysty tarkastamaan varpaanvälien kuntoa itse, suosittelemme käyntiä jalkojenhoitajalla. Häneltä saatte tarvittaessa myös hoito-ohjeita.
TEKONIVELSAIRAALA COXA - POTILASOHJEET KYYNÄRTEKONIVELLEIKKAUS Kyynärtekonivelleikkauksella pyritään parantamaan käden toimintaa, vähentämään kipuja sekä parantamaan elämänlaatua. Kyynärtekonivelleikkauksen
TEKONIVELLEIKKAUKSEEN VALMISTAUTUMINEN
Kirurgian poliklinikka (06) 826 4293 Hoidonvaraaja (06) 826 4782 arkisin klo 9-12 Kirurginen osasto 7 040 6534107 Fysiatria ja kuntoutuspalvelut 040 6534254 TEKONIVELLEIKKAUKSEEN VALMISTAUTUMINEN Yleistä
Lanneselän välilevytyrä. Potilasohje. www.eksote.fi
Lanneselän välilevytyrä Potilasohje www.eksote.fi Lanneselän välilevytyrä Olette tulossa lanneselän välilevytyrän leikkaukseen. Tässä ohjeessa annamme Teille tietoa leikkauksesta ja sen jälkeisestä toipumisesta.
olkapään tekonivelleikkaukseen. tulevalle potilaalle Varsinais-Suomen sairaanhoitopiiri Ortopedian ja traumatologian klinikka
2 Varsinais-Suomen sairaanhoitopiiri Ortopedian ja traumatologian klinikka Olkapään tekonivelleikkaukseen tulevalle potilaalle Tämän ohjeen tarkoituksena on auttaa Teitä valmistautumaan olkapään tekonivelleikkaukseen.
Polven- ja lonkan tekonivelleikkaukseen tulevan fysioterapia-info alkaen 20.1.2016 23.3.2016 1
Polven- ja lonkan tekonivelleikkaukseen tulevan fysioterapia-info alkaen 20.1.2016 23.3.2016 1 Tekonivelleikkaus Vaativa leikkaus Hyvä yleisvointi Perussairauksien hyvä hoitotasapaino Potilaskohtaiset
ENSITIETOKURSSI TEKONIVELLEIKKAUKSEEN TULEVILLE
ENSITIETOKURSSI TEKONIVELLEIKKAUKSEEN TULEVILLE Virpi Pihlava, endoproteesihoitaja, tekonivelpotilaan hoitoon erikoistunut sairaanhoitaja Sirkka Autio,tekonivelpotilaan hoitoon erikoistunut fysioterapeutti,
1 Polven tekonivelleikkaus Polven tekonivelleikkauksen yleisin syy on polven nivelrikko eli polven kuluma. Nivelrikko kehittyy tavallisesti ikääntymisen myötä ilman erityistä syytä. Perinnöllisillä tekijöillä
NILKAN LUUDUTUSLEIKKAUS
NILKAN LUUDUTUSLEIKKAUS Olet tulossa nilkan luudutusleikkaukseen. Tästä ohjeesta löydät tietoa leikkaukseen valmistautumisesta, leikkauksesta sekä nilkan luudutusleikkaukseen liittyvästä hoidosta ja kuntoutumisesta.
Ohjeita lonkan tekonivelleikkauksesta kuntoutuvalle
Ohjeita lonkan tekonivelleikkauksesta kuntoutuvalle Tämän ohjeen tarkoituksena on selvittää lonkan tekonivelleikkauksen jälkeistä kuntoutumista. Ohjauksen avulla voit itse osallistua aktiivisesti kuntoutumiseen.
Potilasohje päiväkirurgiseen sappirakon poistoleikkaukseen tulevalle
1 (5) Potilasohje päiväkirurgiseen sappirakon poistoleikkaukseen tulevalle Näiden ohjeiden tarkoituksena on antaa teille tietoa tulevasta toimenpiteestä ja siihen liittyvästä hoidosta sekä sairaalassa
JALKATERÄN KORJAUSLEIKKAUS
JALKATERÄN KORJAUSLEIKKAUS Olet tulossa jalkaterän korjausleikkaukseen ja/tai isovarpaan tyvinivelen luudutukseen. Tästä ohjeesta löydät tietoa leikkaukseen valmistautumisesta, leikkauksesta, jalkateräleikkaukseen
Ohjeita polven tekonivelleikkauksesta kuntoutuvalle
Ohjeita polven tekonivelleikkauksesta kuntoutuvalle VARSINAIS-SUOMEN SAIRAANHOITOPIIRI EGENTLIGA FINLANDS SJUKVÅRDSDISTRIKT Tämän ohjeen tarkoituksena on selvittää polven tekonivelleikkauksen jälkeistä
Fysioterapiasta apua nivelille, Nivelristeily ft Anne-Mari Henriksson ja ft Pauliina Soini
Fysioterapiasta apua nivelille, Nivelristeily 17-19.4.2016 Fysioterapia osana polven ja lonkan nivelrikon hoitoa 2 Leikkauksen jälkeinen fysioterapia Fysioterapia nivelrikko vaiheessa Suomen Fysioterapeutit
Selkäydinkanavan ahtaus spinaalistenoosi. Potilasohje. www.eksote.fi
Selkäydinkanavan ahtaus spinaalistenoosi Potilasohje www.eksote.fi Selkäydinkanavan ahtaus spinaalistenoosi Teillä on todettu selkäydinkanavan ahtaus eli spinaalistenoosi. Tässä ohjeessa annamme Teille
Olkapään tekonivelleikkaus. Potilasohje.
Olkapään tekonivelleikkaus Potilasohje www.eksote.fi Yleistä Olkanivelen tekonivelleikkaukseen johtavia yleisimpiä syitä ovat nivelrikko eli kuluma, reuma, jännevammat ja tapaturmat. Myös aikaisemmat tapaturmat
Valmistautuminen tekonivelleikkaukseen
Valmistautuminen tekonivelleikkaukseen Sisältö Tämän oppaan tarkoituksena on tukea valmistautumistanne tekonivel leikkaukseen. Miksi ja milloin tekonivelleikkaukseen 4 Leikkausarviokäynti Coxan poliklinikalla
Peijaksen sairaala LONKAN TEKONIVELLEIKKAUS. opas potilaalle
Peijaksen sairaala LONKAN TEKONIVELLEIKKAUS opas potilaalle lonkan Tervetuloa ikkaukseen tekonivelle airaalaan! Peijaksen s Tämän oppaan tarkoituksena on auttaa teitä valmistautumaan tulevaan leikkaukseenne
Lonkan tekonivelleikkaus OHJEITA LEIKKAUKSEEN TULEVALLE POTILAALLE Julkaisija: Varsinais-Suomen sairaanhoitopiiri Toimitus: Tyks Tules-toimialue Ulkoasu ja taitto: Letterhead / Tuulevi Paakkanen Valokuvat:
Peijaksen sairaala POLVEN TEKONIVELLEIKKAUS. opas potilaalle
Peijaksen sairaala POLVEN TEKONIVELLEIKKAUS opas potilaalle polven Tervetuloa ikkaukseen tekonivelle airaalaan! Peijaksen s Tämän oppaan tarkoituksena on auttaa teitä valmistautumaan tulevaan leikkaukseenne
Ohjeita virtsa-avanneleikkaukseen (Brickerin rakko) tulevalle potilaalle
1(5) Ohjeita virtsa-avanneleikkaukseen (Brickerin rakko) tulevalle potilaalle Näiden ohjeiden tarkoituksena on antaa Teille tietoa tulevasta toimenpiteestä ja siihen liittyvästä hoidosta sekä sairaalassa
Ohjeita simpukkarakkoleikkaukseen (Clam -cystoplastia) tulevalle potilaalle
1(5) Ohjeita simpukkarakkoleikkaukseen (Clam -cystoplastia) tulevalle potilaalle Näiden ohjeiden tarkoituksena on antaa Teille tietoa tulevasta toimenpiteestä ja siihen liittyvästä hoidosta sekä sairaalassa
Olkapään tekonivelleikkaus OHJEITA LEIKKAUKSEEN TULEVALLE POTILAALLE Julkaisija: Varsinais-Suomen sairaanhoitopiiri Toimitus: Tyks Tules-toimialue Ulkoasu ja taitto: Letterhead / Tuulevi Paakkanen Valokuvat:
lääkäriasema sairaala kuntoutus Polven tekonivelleikkaus Potilaan opas Elämäsi kuntoon 1 ORTON Orton on Helsingin Ruskeasuolla sijaitseva ortopedian erikoissairaala. Tarjoamme eri puolilta Suomea tuleville